Приложение № 11

**ПЛАН**

**ЗА ЗАЩИТА ПРИ НАВОДНЕНИЯ НА ОБЛАСТ РАЗГРАД**

**Цел:**

 1.1Намаляване на неблагоприятното въздействие на опасните фактори върху човешкия живот, социалната и икономическата структура на общности, инфраструктура, собственост и природната среда.

1.2 Осигуряване на ефективно и ефикасно управление на риска от наводнение чрез партньорство и по-добра координация.

 1.3 Създаване на способности за реагиране и възстановяване при наводнение.

 **2. Обхват:**

Планът се прилага за територията на област Разград. Изпълнението на плана се извършва от съставните части на Единната спасителна система на територията на област Разград и Областния щаб за изпълнение на областния план за защита при бедствия и взаимодействие с Националния и общински щабове.

 **3. Описание на ситуацията:**

 Наводнения, които могат да възникнат на територията на областта са следните типове:

* Речно наводнение
* Наводнения в следствие преливане на голям язовир или повреда на язовирна стена
* Наводняване на сгради и територии в следствие на високи подпочвени води и преовлажняване на почвата
* Наводнения от липса на капацитет на отводнителните съоръжения в урбанизираните територии
* Наводнения от повреда на хвостохранилища и шламохранилища. В област Разград могат да възникнат наводнения от речни разливи при обилни, продължителни валежи от дъжд и/или при интензивно топене на снеговете по поречието на реките “Бели Лом”, “Хлебаровска” и “Крапинец” . В тази връзка като критични места от критичната инфраструктура се определят:
* Река “Бели Лом” с притоците;
* Река “Топчийска” в участък с. Топчии;
* Река „Долапдере” с притоците;
* Река „Крапинец”, както и водосборите на упоменатите реки

Съгласно предварителна оценка на риска от наводнение за Дунавски район за басейново управление (ДРБУ) и на основание Паспорти на определените РЗПРН за Дунавски район за басейново управление, на територията на област Разград попада РЗПРН – долината на р.“Долапдере“ в рамките на гр. Цар Калоян. Дължината на РЗПРН е 8.75км. В района са включени землищата на гр. Цар Калоян.

Наводнения могат да възникнат и в резултат на неконтролирано изтичане на води предизвикани от пълно или частично разрушаване стените на язовирите поради аварии и/или неправилна управление на хидротехническите съоръжения. Особено разрушителни ще се окажат наводненията в разливните зони на язовирите “Бели Лом”, “Балкански”, “Осенец”, “Липник”, “Пчелин 1”, “Пчелин 2”, „Езерче 2” и „Желязковец”. На възстановяване ще подлежат разрушените язовирни стени, техническата и инженерна инфраструктура, частните и обществени сгради и селскостопанските постройки в засегнатите населени места. Изградените и действащи напоителни системи на територията на Област Разград са разположени в общ. Лозница. Напоителните полета се водоосигуряват от яз. “Бели Лом“ и от яз. “Каменна чешма“. Годните за напояване площи към яз. “Бели Лом“ са 32831 дка. Разположени са в землищата на гр. Лозница, с. Синя Вода, с. Студенец, с. Ловско, с. Крояч, с. Манастирци. Основните съоръжения свързани с доставка на вода за напояване са яз. “Бели Лом“, водовземна кула „Тунела“, „западен гравитачен канал“, ПС “Крояч-1“, ПС “Крояч-2“ и ПС “Ловско-1“, изравнители и закрита тръбна мрежа. Годните за напояване площи към яз. “Каменна чешма“ са 560 дка. Разположени са в землищата на гр. Лозница и с. Манастирци Основните съоръжения за доставка на вода за напояване от яз. “Каменна чешма“ са яз. “Каменна чешма“, ПС “Каменна чешма-2“, изравнител ПС “Каменна чешма-3“ и закрита тръбна мрежа.

Основните земеделски култури, които се напояват ежегодно са ягоди, малини, зеленчуци, царевица, слънчоглед, овощни градини и билки.

Отводнителни системи на територията на Област Разград няма изградени.

На база оценката на риска, като критични и потенциално опасни са определени следните водно-стопански обекти:

* язовир „Бели лом”;
* язовир “Пчелин 1”;
* язовир “Пчелин 2”;
* язовир “Осенец”;
* язовир „Желязковец”;
* язовир „Звънарци”

При неконтролируемо изпускане на водни обеми от язовири е застрашено населението, обекти от критичната инфраструктура, жилищни, търговски, производствени и други обекти, земеделски земи в заливаемите зони по поречията на отвеждащите водите реки и дерета.

В резултат на подобен сценарии скоростта на водата е значителна, с голяма разрушителна сила, а времето за реакция е изключително ограничено. Важен фактор е и по кое време на денонощието възниква събитието. Възможно да възникне следната обстановка:

• пострадали и загинали хора;

• разрушения по сградния фонд;

• загинали и избягали животни;

• евакуация на население и животни;

• част от населението ще остане без подслон, нуждаещо се от настаняване и осигуряване на средства за живеене;

• нарушаване на връзки на тръбопроводи за извеждане на отпадни и питейни води, което ще доведе до заливане и замърсяване на урбанизирани територии;

• вероятни прекъсвания на електроенергия, газоснабдяване и водоподаване на засегнатите райони;

• засегнати ще бъдат индустриални сгради и болнични заведения, което ще усложни оказването на първа помощ и осигуряване на медицински услуги на пострадали хора.

• прекъсвания на транспортната инфраструктура, поради пропадане, срутване, отнасяне на земни маси от силата на водата, което ще затрудни достъпа на спасителните екипи до засегнатите територии и доставката на основни стоки и услуги;

• възможно е да се обяви карантинен период за част от областта, за неопределено време, поради възникване на сложна хигиенно-епидемиологична обстановка.

• значителни материални загуби и продължителен период на възстановяване на засегнатите територии.

Регистър на язовирите в област Разград е представен в приложение №1 от този план.

На територията на областта е възможно и възникване на поройни наводнения дължащи се на водообразуването върху земната повърхност при интензивни валежи. Те не са свързани с наличието на речна мрежа и могат да възникнат след интензивен валеж, независимо от състоянието на водния режим в реките. Особено опасни са поройните наводнения за селищните райони, където водонепропускливите, гладки покривни и улични настилки създават условия за големи скорости на водата, бърза концентрация и почти никакви загуби от инфилтрация в почвата.

Подобен ефект се получава и в суходолията с голям наклон на дъното и скатовете, където бързата концентрация на оттичащите се води е в състояние да породи катастрофални високи вълни с много малка трайност.

**4. Приети условия за планиране:**

За планиране като най-опасни и сложни са определени сценариите при следните условия:

4.1 Голям брой засегнати жители и възможни човешки жертви;

4.2 Участъци с разрушена транспортна и техническа инфраструктури.

4.3 Замърсяване и недостиг на вода, храни и други, жизненоважни за населението;

4.4 Засегнат обществен и жилищен сграден фонд, както и унищожено и увредено имущество.

4.5 Опасност от епидемии.

4.6 Загинали животни и възможни екологични щети.

**5. Последователност на действията:**

**5**.1 Оперативна готовност:

Данни за предстоящи обилни валежи, прогнозни количества и вероятните територии с обилни валежи се предоставят от Националния институт по метеорология и хидрология (НИМХ). Данните са обществено достъпни на сайта на НИМХ, а освен това се предоставят на Средствата за масова комуникация, на областни и общински администрации, на държавни органи и институции. Данни се предоставят и на Националния оперативен център на ГД ПБЗН и Оперативните центрове на РД ПБЗН. Ежедневно в ОЦ на РД ПБЗН се събира информация за нивото на реките.

Допълнително при прогнози за опасни количества валежи се събира информация за наличните обеми в микроязовирите на територията на областта, която се предава от дежурните по общински съвет за сигурност на дежурния в областния съвет за сигурност.

 Ранното предупреждение и оповестяването на органите на изпълнителната власт и на населението при бедствия се определят с Наредбата за условията и реда за функциониране на националната система за ранно предупреждение и оповестяване на органите на изпълнителната власт и населението при бедствия и за оповестяване при въздушна опасност, приета с ПМС № 48 от 01.03.2012 г. (Обн. ДВ, бр. 20 от 2012 г.).

 Дежурният в ОЦ на РД ПБЗН, оперативният дежурен на ОД МВР, дежурните по областен и общински съвети за сигурност получават информация за параметрите на наводнението и я обменят по между си. Информацията може да се получава и от НОЦ-ГДПБЗН, ЕЕНСП-112, Националния институт по метеорология и хидрология, Басейнова дирекция „Дунавски район“ , ГД НЯСС при ДАМТН, свидетели, потърпевши и други.

 ОЦ на РД ПБЗН уведомява компетентните съставни части на единната спасителна система и координират по-нататъшната дейност на основата на стандартна оперативна процедура .

 Компетентните съставни части на ЕСС, отговорни за изпълнение на дейностите при наводнение – РД ПБЗН, ОД МВР, РЦСМП, БЧК, кметове на засегнати общини, РЗИ, ОДБХ, РИОСВ - Русе, Басейнова дирекция Дунавски район, Главна дирекция Надзор на язовирните стени и съоръженията към тях към ДАМТН, „В и К“ дружествата, Напоителни системи клон „Долен Дунав“ и фирмите включени в плана за защита при бедствия, привеждат в готовност силите и средствата за реагиране.

Схема за координация на съставните части на ЕСС е представена в приложение №2 от този план.

 ОЦ на РД ПБЗН оповестява областния и общинските щабове на засегнатите общини за изпълнение на съответните планове за защита при бедствия по заповед на областния управител, кметовете на засегнатите общини или Директора на РДПБЗН.

 При техническа неизправност на Националната система за ранно предупреждение и оповестяване на органите на изпълнителната власт, дежурният по Областен съвет за сигурност оповестява личния състав на областния щаб по разпореждане на областния управител.

 Дежурните екипи на РДПБЗН, ОДМВР, РЦСМП, поддържат постоянна оперативна готовност и работят на непрекъснат сменен режим.

 Времето за привеждане в готовност на останалите структури в работно време е 30 минути, а в извън работно време – 60 минути.

 **5.2 Ред за активиране на плана:**

Със заповедОбластният управител обявява “бедствено положение“ за цялата или за част от територията на областта при условие че се случва, случило се е или има опасност да се случи наводнение и мащаба на бедствието надхвърля възможностите за справяне с наличните сили и средства на ЕСС на общинско ниво и са необходими допълнителни ресурси.

 Съответният кмет на засегнатата община може да поиска от областния управител помощ и обявяване на „бедствено положение“ чрез оперативния център на РД ПБЗН-Разград. При въвеждане на областния план за защита при бедствия управлението преминава на областно ниво.

 Общинският щаб за изпълнение на общинския план за защита при бедствия в засегнатите територии продължава да изпълняват своите функции и задължения, като координацията и управлението на силите и средствата на ЕСС се осъществява на областно ниво от областния управител и щабът за изпълнение на областния план за защита при бедствия.

 С обявяването на “бедствено положение” се въвежда областния план за защита при бедствия.

 Искане на допълнителни ресурси се извършва чрез попълване на приложение №6 в приложение №4 СОП към основния план.

 **5.3 Определяне на защитни действия:**

 **5.3.1 Основните защитни дейности при непосредствена опасност от наводнение:**

* Организиране на наблюдение на водното ниво и на състоянието на хидротехническите съоръжения, дигите и хвостохранилищата; **При опасност от възникване на сценариите по т.3 незабавно се предприемат действия по оповестяване и евакуация на населението, като се започва от най-близките до съоръжението населени места.**
* Определяне на вероятната заливна зона;
* Определяне на възможните места за пренасочване на води и наличието на ретензионни водоеми за поемане на висока вълна;
* Установяване на наличието на алтернативни пътища и депа за инертни материали;
* Извършване на аварийни дейности по елементи на хидротехническите съоръжения- отваряне и затваряне на изпускатели, прокопаване на водоотвеждащи канали, аварийно понижаване на водното ниво, изграждане на временна дренажна призма, тампониране и прорязване, отстраняване на подприщвания на водни течения, аварийно укрепване и надграждане на съществуващи диги, изграждане на временни диги;
* Отстраняване на промишлени отровни вещества, потенциални източници на биологично замърсяване, източници на йонизиращи лъчения и други, попадащи в заливната зона, които биха предизвикали поражения върху хората и/или замърсяване на околната среда;
* Устройване на лагери за временно настаняване на застрашеното население;
* Ограничаване на достъпа до потенциалните заливни зони;
* Осигуряване на обществения ред.

**5.3.2 Дейности по време на наводнение:**

* Приемане, анализиране и разпределяне на информацията за мащабите на последствията от наводнението;
* Разузнаване на района на заливане и местата, където е възможно да се намират застрашени хора, животни и движими културни ценности;
* Извеждане на хора, животни и изнасяне на движими културни ценности от залетите зони;
* Прекъсване на електрозахранването и газозахранването;
* Провеждане на операции по издирване и спасяване;
* Оказване на първа помощ на пострадали и транспортиране до лечебни заведения;
* Ограничаване на достъпа до залетите територии;
* Организиране доставката на питейна вода, храна, медикаменти, дрехи и завивки.

**5.3.3 Дейности след наводнение:**

* Издирване на изчезнали хора;
* Изваждане на загинали хора и животни;
* Отводняване на сгради и съоръжения;
* Оглед на обекти от критичната инфраструктура: пътища, жп линии, енергийни, здравни, хидротехнически и други;
* Оценка на годността на водоизточниците и питейната вода;
* Възстановяване на електроподаването, газоподаването;
* Оценка на състоянието на епидемиологичната и епизоотичната обстановка;
* Почистване и дезинфекция;
* Определяне на места за съхранение на телата на загиналите, организиране на разпознаването им и организиране на погребването им;
* Организиране на загробването на умрели животни;
* Организиране и разпределяне на помощи от дарителски кампании;
* Организиране на пунктове за раздаване на храна, вода и стоки от първа необходимост;
* Периодично информиране на населението за бедствието и даване на препоръки за поведение и действие по националните и местни медии;
* Проверка за налично замърсяване с радиоактивни източници, промишлени отровни вещества или биологично замърсяване;
* Проверка на състоянието на болнични, социални заведения и местата за лишаване от свобода;
* Определяне на обекти, на които е необходимо да се осигури незабавна охрана;
* Проверка на състоянието на големите животновъдни обекти;
* Осигуряване на обществения ред;
* Оценка на щетите и определяне на сгради, които е необходимо да бъдат разрушени.

**5.4 Предупреждение и оповестяване на населението:**

Предупреждението на населението в случай на наводнение се извършва чрез Националната система за ранно предупреждение и оповестяване и регионалните медии.

За територията на областта се подава акустичен сигнал от електромеханичните сирени без речева информация. Предприемат се действия за допълнително оповестяване чрез мегафони и/или автомобили с високоговорители на РДПБЗН Разград, ОДМВР Разград и общинските администрации.

Информация за характеристиките, прогнозата и мащабите на бедствието, указания за поведение и действие на населението се подава и чрез регионалните оператори на радио и телевизионни програми, както и чрез радиотранслационните възли в населените места.

Отговорникът за публична информация към Областния щаб за защита при бедствия организира предоставянето на информация за населението чрез медиите за мащабите на бедствието и предприетите мерки от изпълнителната власт и Единната спасителна система.

**5.5 Изпълнение на защитни действия:**

Повечето защитни действия се прилагат едновременно съобразно обстановката и решенията на Областния щаб за защита при бедствия и ръководителя на операциите.

|  |  |
| --- | --- |
| **ДЕЙСТВИЯ** | **ОТГОВОРНИ СТРУКТУРИ** |
| Организиране на наблюдение на водното ниво и на състоянието на хидротехническите съоръжения, дигите и хвостохранилищата; | Кметове на общини, собственици и наематели на съоръжения, Напоителни системи клон Тополница |
| При опасност от възникване на сценариите по т.3 незабавно се предприемат действия по оповестяване и евакуация на населението, като се започва от най-близките до съоръжението населени места. | Провежда се след заповед на:кмет на общинаобластен управителОЦ на РД ПБЗН, кметове на общини и населени места, ОД МВР, допълнително оповестяване чрез мегафони и високоговорители |
| Определяне на вероятната заливна зона; | Басейнова дирекция Дунавски район |
| Определяне на възможните места за пренасочване на води и наличието на ретензионни водоеми за поемане на висока вълна; | Басейнова дирекция Дунавски район, кметове на общини |
| Установяване на наличието на алтернативни пътища и депа за инертни материали; | Кметове на общини, РД ПБЗН, ОПУ |
| Извършване на аварийни дейности по елементи на хидротехническите съоръжения- отваряне и затваряне на изпускатели, прокопаване на водоотвеждащи канали, аварийно понижаване на водното ниво, изграждане на временна дренажна призма, тампониране и прорязване, отстраняване на подприщвания на водни течения, аварийно укрепване и надграждане на съществуващи диги, изграждане на временни диги; | Кметове на общини, собственици и наематели съгласно аварийните планове на съоръженията, ГД НЯСС, РД ПБЗН, Напоителни системи клон Долен Дунав, доброволни формирования, фирми включени в ПЗБ |
| Отстраняване на промишлени отровни вещества, потенциални източници на биологично замърсяване, източници на йонизиращи лъчения и други, попадащи в заливната зона, които биха предизвикали поражения върху хората и/или замърсяване на околната среда; | РИОСВ, АЯР, РЗИ, ОДБХ, собственици на източниците |
| Устройване на лагери за временно настаняване на застрашеното население; | Кметове на общини, РДСП, БЧК, РД ПБЗН |
| Ограничаване на достъпа до потенциалните заливни зони; | ОД МВР |
| Осигуряване на обществения ред. | ОД МВР |
| Приемане, анализиране и разпределяне на информацията за мащабите на последствията от наводнението; | ОЦ на РД ПБЗН, ОД МВР, дежурни в областен и общински съвети, областен щаб за защита при бедствия, общински щабове за защита при бедствия |
| Разузнаване на района на заливане и местата, където е възможно да се намират застрашени хора, животни и движими културни ценности; | РД ПБЗН |
| Извеждане на хора, животни и изнасяне на движими културни ценности от залетите зони; | РД ПБЗН |
| Прекъсване на електрозахранването и газозахранването; | Доставчици на услугите |
| Провеждане на операции по издирване и спасяване; | РД ПБЗН |
| Оказване на първа помощ на пострадали и транспортиране до лечебни заведения; | ЦСМП, екипи на болнични заведения със спешни центрове, РЗИ, БЧК |
| Ограничаване на достъпа до залетите територии; | ОД МВР |
| Организиране доставката на питейна вода, храна, медикаменти, дрехи и завивки. | Кметове на общини, РДСП, БЧК, РЗИ-медикаменти |
| Издирване на изчезнали хора; | РД ПБЗН, ОД МВР, доброволни формирования |
| Изваждане на загинали хора и животни; | РД ПБЗН, ОД МВР, доброволни формирования |
| Отводняване на сгради и съоръжения; | РД ПБЗН, доброволни формирования |
| Периодично информиране на населението за бедствието и даване на препоръки за поведение и действие по националните и местни медии. | Областен щаб за защита при бедствия- връзки с обществеността |

 **5.6 Изпълнение на дейности по възстановяване:**

 **Редът е разписан в Раздел VI от Плана за защита при бедствия – Възстановяване и подпомагане.**

Организирането, координирането, съхранението и предоставянето на населението на дарения и помощи се извършва от Областния съвет на БЧК със съдействието на кметовете на общини.

 Неотложните възстановителни работи след бедствие за обектите, общинска собственост, се организират от кметовете на общини, съгласно общинските планове за защита при бедствия, а за обектите, държавна собственост – от областния управител и териториалните структури на министерства и ведомства.

 Областният щаб за изпълнение на областния план за защита при бедствия на база оценка и анализа на ситуацията предлага решения за възстановяване на жизнено важни услуги за населението.

|  |  |
| --- | --- |
| **Дейности** | **Отговорни структури** |
| Осигуряване на палатки, фургони и сглобяеми къщи за останалите без подслон. Настаняване на евакуирано население | Обл. Администрация, БЧК, кметове на общини, РДСП |
| Определяне на места за съхранение на телата на загиналите, организиране на разпознаването им и организиране на погребването им.  | РЗИ, Болнични заведения, ОД МВР, кметове на общини, погребални агенции |
| Организиране на загробването на умрели животни. | Кметове на общини, ОДБХ, собственици на големи животновъдни обекти |
| Оценка на състоянието на епидемиологичната и епизоотичната обстановка. | РЗИ и ОДБХ |
| Оценка на годността на водоизточниците и питейната вода; | РИОСВ, РЗИ, В и К дружествата |
| Почистване и дезинфекция; | Кметове на общини, собственици на обекти, РЗИ, БЧК, Доброволни формирования |
| Оглед на обекти от критичната инфраструктура и действия по възстановяването им: пътища, жп линии, енергийни, здравни, хидротехнически и други; | Собственици на обекти |
| Възстановяване на електроподаването, газоподаването и водоподаването; | Доставчици на услугите |
| Организиране на пунктове за раздаване на храна, вода и стоки от първа необходимост; | Кметове на общини, БЧК, РДСП |
| Организиране и разпределяне на помощи от дарителски кампании. | Кметове на общини, БЧК |
| Проверка за налично замърсяване с радиоактивни източници, промишлени отровни вещества или биологично замърсяване. | РИОСВ, АЯР, РЗИ, ОДБХ |
| Проверка на състоянието на болнични и социални заведения  | РЗИ, РД Социално подпомагане, кметове на общини |
| Определяне на обекти, на които е необходимо да се осигури незабавна охрана. | ОДМВР, кметове на общини, Областен щаб за защита при бедствия |
| Проверка на състоянието на големите животновъдни обекти; | ОДБХ, ОД Земеделие, собственици на големи животновъдни обекти |
| Осигуряване на обществения ред; | ОДМВР, частни охранителни фирми при необходимост |
| Оценка на щетите и определяне на сгради, които е необходимо да бъдат разрушени; | Кметове на общини и институции, собственици на сгради, Комисии по реда на Правилника на МКВПМС |
| Лечение на пострадали | Болнични заведения, МЗ |
| Оказване на психологична помощ и психосоциална подкрепа на пострадалите и на спасителните екипи. | БЧК, РЗИ, ОД МВР |
| Осигуряване функционирането на домове за деца, лишени от родителски грижи и хора със специфични потребности | Кметове на общини, РДСП |
| Осигуряване на пациентите със специфични медицински потребности (хемодиализа и други) | РЗИ, РД ПБЗН, БЧК, диализни центрове |
| Мероприятия по възстановяване на учебния процес в училища и детски градини | РУО |
| Мероприятия по хигиенизиране на големи животновъдни обекти и осигуряване на прехрана на животните | Собственици на животновъдни обекти, ОДБХ |
| Мероприятия по връщане на културни и материални ценности при извършено разсредоточаване | Кметове на общини и собственици на културни и материални ценности |

 **6. Организация и разпределение на отговорностите:**

 **6.1 Основни части на Единната спасителна система:**

Предприемат незабавни действия по изпълнението на плана.

 **6.2 Областен управител:**

* Организира и ръководи защитата при наводнения в областта;
* Създава организация за ранно предупреждение за бедствия;
* Създава със заповед областен щаб за изпълнение на областния план за защита при бедствия и за взаимодействие с националния и общински щабове; (приложение №23 към основния план)
* Със заповед определя ръководител на операциите;
* Може да обяви бедствено положение на територията на областта или на част от нея (Приложение №9 към основния план);
* В зависимост от мащабите на последиците от наводнението, Областният управител може да възложи на членове на щаба изпълнението на определени допълнителни функции по планиране и логистика.

**6.3 Областният щаб за изпълнение на Областния план за защита при бедствия и за взаимодействие с Националния и общински щабове извършва:**

* Анализ и оценка на обстановката;
* Предлага на областния управител за одобрение решения относно необходимия обем и ресурсно осигуряване на спасителни и неотложни аварийно-възстановителни работи за предотвратяване, ограничаване и ликвидиране на последствията от наводнението и за подпомагането на засегнатото население;
* Осъществява контрол по изпълнението на задачите и мерките за овладяване на бедствието;
* Информира чрез медиите населението за развитието на бедствието, за предприетите действия за неговото ограничаване и овладяване и за необходимите предпазни мерки и действия;
* Докладва на областния управител за хода на провежданите защитни мероприятия;
* Членовете на Областния щаб за защита при бедствия изпълняват дейности съгласно утвърдени функционални задължения (приложения към документи областен щаб).

Областният щаб за изпълнение на областния план за защита при бедствия осъществява дейността си в гр. Разград, ул. Бели лом №37 в зала 712 на 7-ми етаж, а при необходимост, в сградата на РД ПБЗН Разград или друго място, определено съобразно обстановката.

**7. Ръководство и координация:**

**7.1 Ръководител на операциите:**

Определя се със заповед на Областния управител. Осъществява взаимодействието и координацията между частите на единната спасителна система, участващи в изпълнението на дейностите при наводнение. Притежава необходимата експертиза и опит.

Ръководителят на операциите организира и контролира изпълнението на одобрените решения на Областния щаб за изпълнение на Областния план за защита при бедствия.

 При провеждане на спасителни и неотложни аварийно-възстановителни работи има право да:

* забрани или ограничи влизането на лица в района на бедствието;
* нареди временно извеждане на лица от района на бедствието;
* разпореди незабавно извършване или спиране на строителни работи, теренни преустройства или разрушаване на строежи или части от тях с цел предотвратяване или намаляване на негативните последици от бедствието;
* поиска от юридически или физически лица предоставяне на помощ в съответствие с възможностите им;
* създаде щаб на ръководителя на операциите с представители на участващите екипи от единната спасителна система;
* раздели района на бедствието на сектори или на участъци, да определи техни ръководители, да им възлага задачи, както и да разпределя сили и средства за тях.

**7.2 Оперативен център на РД ПБЗН:**

Осъществява координация на съставните части на единната спасителна система:

* Приема и оценява информацията за бедствието;
* Уведомява компетентните съставни части на единната спасителна система и координира по-нататъшната дейност на основата на стандартни оперативни процедури .
* Извършва ранно предупреждение и оповестяване на органите на изпълнителната власт, съставните части на единната спасителна система и населението;
* По искане на ръководителя на операциите организира включването на предвидените в плановете за защита при бедствия съставни части на единната спасителна система, както и допълнителни сили и средства.

**8. Събиране и обмен на информация за бедствието:** Оперативният център в РД ПБЗН Разград приема и оценява информацията за наводнението и последиците от него. Получената и предадена гласова информация в и от оперативния център се записва и архивира с възможности за последващо прослушване.

В зависимост от мащаба и последиците от наводнението, периода на събиране и обобщаване на информацията е на всеки 30 минути или всеки 1 час. При нормализиране на обстановката периода може да удължи на 2 пъти дневно. Данните се предават в Областния щаб за защита при бедствия.

Предаването на информацията на национално ниво се извършва съгласно стандартна оперативна процедура .

 Информацията в ОЦ на РД ПБЗН Разград се получава от:

* Националния институт по метеорология и хидрология;
* Приетите информация и сигнали, подадени от населението на ЕЕНСП 112 Районен център и Националния оперативен център;
* Напоителни системи клон Долен Дунав, Собственици и наематели на микроязовири, Собственици на хвостохранилища;
* Басейнова дирекция Дунавски район;
* ГД „Надзор на язовирните стени и съоръженията към тях” - ДАМТН;
* Информация и сигнали от дежурните по общински съвет в общините;
* Информация и сигнали от дежурния в областния съвет за сигурност;
* Информация от дежурния в ОД МВР Разград и от дежурния в Районна координационна централа на ЦСМП Разград;
* Информация от ръководителя на операциите и екипите в мястото на намесата;
* Информация от обекти на критичната инфраструктура.

**9. Комуникации:** Наличните средства и възможности за комуникация в областта са директните телефонни връзки, мобилните телефонни връзки, радио връзки и интернет. Предприятията, осъществяващи електронни съобщения, са длъжни да съдействат на МВР за осъществяване на комуникациите при бедствия и на Националната система за спешни повиквания с единен европейски номер 112 (чл. 30 от ЗЗБ).

За комуникация се използват и средствата, работещи на работния честотен диапазон на МВР. При възможност и при необходимост допълнително могат да се използват средствата за комуникация на таксиметрови и транспортни фирми и други.

**10. Ресурсно осигуряване на плана:**

Финансовото осигуряване на плана се осигурява от Държавния бюджет чрез МКВПМС, Общинските бюджети, Бюджетите на министерства и ведомства, дарения и други.

Ресурсното осигуряване за изпълнение на дейностите, заложени в плана е дадено в **приложение №5** към основния план**.**

Разчет за храна, вода и продукти от първа необходимост за едно денонощие е даден в **приложение №22** към основния план**.**

**ПРИЛОЖЕНИЯ:**

 1. Регистър на язовирите в област Разград./Прил.№1/

2. Схема за координация на съставните части на ЕСС. ./Прил.№2/

 **ПРИЛОЖЕНИЕ №1**

**РЕГИСТЪР НА ЯЗОВИРИТЕ В ОБЛАСТ РАЗГРАД**

|  |
| --- |
|  **РЕГИСТЪР НА ЯЗОВИРИТЕ** |
|  |  |  |  |  |  |  |  |  |  |  |  |  |  |
| **№ по ред** | **Име на язовира Представляващ имот** | **Подадено заявление вх. №** | **Име на река** | **Населено място Землище** | **Община** | **Собственост** | **Оператор на язовирна стена**  | **Обем - мил.м3** | **Тип на стената** | **Кота корона** | **Преливник - тип** | **Основен изпускател - диаметър** | **Година на влизане в експлоатация** |
| **Поречие** | **Ползвател** | **Залята площ - дка.** | **Височина на стената - м.** | **Дължина корона - м.** | **Пропуск. способност - м³/сек.** | **Пропуск. способност - м³/сек.** |
| **ОБЛАСТ РАЗГРАД** |
| **1** | **2** | **3** | **4** | **5** | **6** | **7** | **8** | **9** | **10** | **11** | **12** | **13** | **14** |
| 1 | **яз.Балкански** |   | р- Каловска |   |   | общинска |   | 0,55 | .ЗЕМНОНАС. |   | челен | 50см |   |
|   |   |   | Русенски лом | с. Балкански | Разград | ГМГ-1ЕООД |   | 147 | 9 | 321 | 54 | 5,95 |   |
| 2 | **яз.Осенец** |   |   |   |   | Общинска |   | 1,45 | .ЗЕМНОНАС. |   | челен | 50см. |   |
|  |   |   | Русенски лом | с. Осенец | Разград | Булриб-ООД |   | 252 | 16 | 305 | 75 | 7,29 |   |
| 3 | **яз. Липник** |   |   |   |   | общинска |   | 0,48 | ЗЕМНОНАС. |   | челен | 50см. |   |
|   |  |   | Русенски лом | с. Липник | Разград |   |   | 88 | 12 | 155 | 38 | 4,9 |   |
| 4 | **яз. Пчелин -1** |   |   |   |   | общинска |   | 0,9 | .ЗЕМНОНАС. |   | челен | 50 |   |
|   |  |   | Русенски лом |   | Разград |   |   | 207 | 9 | 165 | 49 | 5,2 |   |
| 5 | **яз. Пчелин-2** |   |   |   |   | общинска |   | 1,06 | ЗЕМНОНАС. |   | СТРАНИЧЕН | 50 |   |
|   |  |   | Русенски лом |   | РАЗГРАД |   |   |   | 6 | 170 | 52 | 6,1 |   |
| 6 | **яз Островче** |   |   |   |   | общинска |   | 0,13 | ЗЕМНОНАС. |   | челен | 40 |   |
|   |  |   | Русенски лом | с. Островче | Разград | Разград -полиграф |   | 7 | 8 | 140 | 30 | 4 |   |
| 7 | **яз. Исперих** |   | р. Съзлъка |   |   | общинска |   | 0,32 | ЗЕМНОНАС. |   | челен | 50 | 2000г. |
|   |  |   | Русенски лом | гр. Исперих | Изперих | ХКК-ООД |   | 206 | 4 | 132 |   |   |   |
| 8 | **яз. Кара Михал** |   | р. Съзлъка |   |   | общинска |   | 1,5 | ЗЕМНОНАС. |   | челен | 50 | 1970 |
|   |  |   | Русенски лом | с. Кара Михал | Самуил | Ситиком-ООД |   | 404 | 30 | 550 |   | 6 |   |
| 9 | **яз. Желязковец** |   |   |   |   | общинска |   | 1,4 | ЗЕМНОНАС. |   | челен | 50 |   |
|   |  |   | Русенски лом | с. Желязковец | Самуил | Нап. С-ми- Русе |   | 183 | 15,5 | 221 | 73 | 1,1 |   |
| 10 | **яз. Владимировци** |   |   |   |   | общинска |   | 0,19 | ЗЕМНОНАС. | 283,3-284,5 | челен |   |   |
|   |  |   | Русенски лом | с. Владимировци | Самуил |   |   | 30 | 7 | 100 |   |   |   |
| 11 | **яз. Голям Извор** |   |   |   |   | общинска |   | 0,9 | ЗЕМНОНАС. | 364-364 | челен | 50 | 1945 |
|   |  |   | Русенски лом | с. Голям извор | Самуил |   |   | 41 | 6,8 |   | 15 |   |   |
| 12 | **яз. Богданци** |   |   |   |   | общинска |   |   | ЗЕМНОНАС. | 384 | челен | 50 | 1969г. |
|   |  |   | Русенски лом | с. Богданци | Самуил |   |   | 281 | 5,5 |   |   |   |   |
| 13 | **яз. Хърсово** |   |   |   |   | общинска |   |   | ЗЕМНОНАС. |   | челен | 50 | 1940г. |
|   |  |   | Русенски лом | с.Хърсово | Самуил |   |   | 80 | 7 |   | 25 |   |   |
| 14 | **яз. Бели лом** |   | р. Бели лом |   |   | МЗХ |   | 25,5 | ЗЕМНОНАС. | 281,9 | челен | 100 |   |
|   |  |   | Русенски лом |   | Лозница | Нап. С-ми- Русе |   |   | 21,8 | 530 |   | 14 |   |
| 15 |  **Каменна чешма** |   |   |   |   |   |   | 1,185 | ЗЕМНОНАС. | 231 | челен | 80 |   |
|   |  |   |   | гр.Лозница | Лозница |   |   | 237 | 17 | 260 |   | 2 |   |
| 16 | **яз. Тръбач** |   |   |   |   | общинска |   | 0,47 | ЗЕМНОНАС. | 250 | челен | 30 |   |
|   |  |   |   | с. Тръбач | Лозница | ЕТ"КИС" |   | 131 | 11 | 660 |   | 33 |   |
| 17 | **яз. Сейдол-2** |   |   |   |   | общинска |   |   | ЗЕМНОНАС. | 246 | челен с тръби | 25 |   |
|   |  |   |   | с. Сейдол | Лозница | ЕТ-Полиграф |   | 35 | 3 |   |   |   |   |
| 18 | **яз. Сейдол-1** |   |   |   |   |   |   |   |   |   | челен с тръби |   |   |
|   |  |   |   | с. Сейдол | Лозница | общинска |   | 24 | земнонасипна | 85 |   |   |   |
| 19 | **яз. Гороцвет** |   |   | с. Гороцвет | Лозница | общинска |   | 0,68 |   |   |   |   |   |
|   |  |   |   |   |   |   |   | 16,7 | земнонасипна | 273 |   |   |   |
| 20 | **яз. Синя вода** |   |   | с. Синя вода | Лозница | общинска |   |   |   |   |   | 30 |   |
|   |  |   |   |   |   |   |   | 12 | земнонасипна | 73 | челен - тръба | 5,2 | **Изведен от експл.** |
| 21 | **яз. Крояч** |   |   | с. Крояч | Лозница |   |   | 57 | 15 |   | страничен | 30 |   |
|   |  |   |   |   |   |   |   |   |   |   |   | 5,2 |   |
| 22 | **яз. Трапище** |   |   | с. Трапище | Лозница |   |   | 80 | 15 |   | челен | 80 | 1977г. |
|   |  |   |   |   |   | ЕТПашов |   |   |   |   |   | 2,4 |   |
| 23 | **яз. Езерче-2** |   |   | гр. Ц. Калоян | Цар Калоян | общинска |   | 54 |   | 100 |   | 30 | 1977г. |
|   |  |   |   |   |   | Общинска |   | 0,34 | ЗЕМНОНАС. |   |   |   |   |
| 24 | **яз. Подайва** |   |   | с. Подайва | Исперих | ДГС Кубрат |   | осушен |   |   | челен |   |   |
|   |  |   | Черни лом |   |   | общинска |   | 0,45 | ЗЕМНОНАС. |   |   |   |   |
| 25 |  **аз. Звънарци**  |   |   |  с. Зънарци  |  Кубрат  |  Нап. Системи  |   |  54,00  |  11,00  |   |  челен  |  |  |
|  |  |   |   |   |   |  ЕТ-Ханс  |   |  0,90  |  ЗЕМНОНАС.  |  147,00  |   |  |  |
| 26 |  **яз. Звънарци-2**  |   |   |  с. Звънарци  |  Кубрат  |  общинска  |   |  0,12  |  11,00  |   |  челен  |  |  |
|  |  |   |  Русенски лом  |   |   |  Шабан Реджеб  |   |  22,00  |  ЗЕМНОНАС.  |  79,00  |   |  |  |
| 27 |  **яз.Каменово**  |   |   |  с. Каменово  |  Кубрат  |  общинска  |   |  0,12  |  11,00  |   |  челен  |  |  |
|  |  |   |   |   |   |  АГРОС-ЕООД  |   |  70,00  |  ЗЕМНОНАС.  |   |   |  |  |
| 28 |  **яз. Юпер**  |   |   |  с. Юпер  |  Кубрат  |  общинска  |   |  0,18  |   |   |   |   |  |
|  |  |   |   |   |   |   |   |   |  ЗЕМНОНОС.  |   |  страничен  |  |  |
| 29 |  **яз. Бисерци**  |   |   |  с. Бисерци  |  Кубрат  |  общинска  |   |  0,04  |   |   |   |  |  |
| 30 |  **яз. Брестовене**  |   |   |  с. Брестовене  |  Кубрат  |  общинска  |   |  трайно осушен  |  ЗЕМНОНАС.  |   |   |  |  |
| 31 |  **яз. Китанчево-1**  |   |   |  с. Китанчево  |  Исперих  |  общинска  |   |  осушен  |   |   |   |  |  |
| 32 |  **яз. Китанчево-2**  |   |   |  с. Китанчево  |  Исперих  |  общинска  |   |  осушен  |   |   |   |  |  |
|  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |

 Приложение № 2

**ОБЕКТИ ОТ НАЦИОНАЛНОТО СТОПАНСТВО**

**СИЛИ**

**ЗА РЕАГИРАНЕ**

**ЕДИННА**

**СПАСИТЕЛНА**

**СИСТЕМА**

**ОБЛАСТЕН УПРАВИТЕЛ**

**ЩАБ**

**КМЕТ НА ОБЩИНА**

**ЩАБ**

**СИЛИ ЗА РЕАГИРАНЕ В ОБЩИНАТА**

**РЪКОВОДИТЕЛИ НА ОБЕКТИ ОТ НАЦИОНАЛНОТО СТОПАНСТВО**

**СИЛИ ЗА РЕАГИРАНЕ В ОБЕКТА**

**ОЦ**

**Ръководител**

**на място**

**112**

**РДПБЗН**

**ЦСМП**

**ОД на МВР**

**Спешно**

**повикване**

**Системи за мониторинг и**

**наблюдение**

**НОЦ**

**Схема за координация на съставните части на ЕСС**